# Bereczk György

### A Wikipédiából, a szabad lexikonból.

Bereczk György (Briccius György) (vízaknai) (1638 - Kolozsmonostor, 1720 augusztusa) orvos

## [szerkesztés] Élete

Nemes szülőktől származott, hasonló nevű atyja I. Apafi Mihály hadseregében harcolt. A nagyenyedi református kollegiumban a teológiát, bölcseletet és orvosi tudományokat elvégezvén, további kiképzés végett külföldi egyetemekre ment és Frankfurtban, Amszterdamban és Leidenben tanult. 1695. szeptember 25. tudori oklevelet nyert. 1696-ban hazájába visszatérvén, Kolozsvártt mint gyakorló orvos működött, miről naplójában gyakran megemlékezik, sőt arról is, hogy ez időben gyógyszertárak nem igen lévén az országban, maga készítette gyógyszereit, de különösen élénken irja le kurucvilági viszontagságait, mert neki is megparancsoltatván a Magyarországba való kimenetel, azon mostoha időszak némely részeit Károlyi Sándor tábornok mellett élte át. 1703. február 18. a városi tanácsba választották; 1712-ben a királyi törvényszék birája, 1715-ben annak elnöke lett. Élete utolsó tiz évét mint a Kolozsmonostor requisitora töltötte.

## [szerkesztés] Munkái

1. Disputatio medica de peripneuma. Franequerae, 1695.

2. Dissertatio inaug. medica de colica passione. U. ott, 1695.

3. Naplója. Pest. 1860. (Tört. Emlékek II. 77–116. l. Szabó Károly és Szilágyi Sándor írtak hozzá előszót és jegyzeteket. Ezen napló Benkő József másolatában és Kemény József gróf gyűjteményével az erdélyi múzeumba jutott; ebben külföldi útját, a kilencéves háború mozgalmait és kora eseményeit 1693–1717. írja le; adatai pontosak, hitelesek, mert annak, amit ír, mint tábori orvos rendesen szem- és fültanuja volt, sőt még a szövetségi vezérek tanácskozásaiban is részt vett, tehát mindenről jól lehetett értesülve.)

Írt egy tankölteményt a bonctanról hexameterekben és az Élet eréről magyar verset naplójába, melyet Maizner közölt egész terjedelmében munkájában.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/r/Bereczk_Gy%C3%B6rgy_fab7.html"

Kategória: Magyar orvosok

##### Views

- Szócikk
- Vitalap
- Aktuális változat

##### Keresés